Presbytini

grønnkolobusape
 kolobusaper
 rødkolobusaper

Presbytini (asiatiske bladaper) er et tribus i underfamilien bladaper (Colobinae), som deles inn i to tribus. Det andre tribuset er Colobini, som består av afrikanske bladaper (kolobusbladaper). Gruppen inkluderer sju slekter, hvorav to monotypiske slekter og fem med flere arter i hver. En av slektene er dessuten delt i to underslekter, hvorav den ene har to arter og den andre 15 arter.

Artene er bladetere som tilbringer det meste av tiden oppe i trekronene, på leting etter mat. Kroppen har tilpasninger for å kunne fordøye blader; spyttkjertlene er store, magesekken er inndelt i flere rom, og tarmene fylt av en tarmflora som er innrettet mot å bryte ned tungfordøyelig cellulose. Artene er utbredt i det tropisk regnskog og monsunskog, fra det sørlige Kina og sørover til øyene Java, Bali og Lombok, og vestover til Kashmir. På Borneo er det hele seks arter som tilhører dette tribuset.

Inndeling 
Inndelingen under følger i hovedsak Mammal Species of the World og er i henhold til Groves (2005). Norske navn og beskrivelser i parentes er nødvendigvis ikke offisielle navn og beskriveler.

 Catarrhini, østaper
 Cercopithecoidea, dyreaper
 Cercopithecidae, dyreapefamilien
 Colobinae, bladaper (bladetere)
 Colobini, (afrikanske bladaper eller kolobusbladaper), 3 slekter, 16 arter
 Presbytini, (asiatiske bladaper), 7 slekter, 2 underslekter, 44 arter
 Trachypithecus, langurer, to underslekter, 17 arter
 T. (Trachypithecus), (15 arter)
 T. (Kasi), (2 arter)
 Presbytis, suriller, 11 arter
 Semnopithecus, (grålangurer eller hanumanlangurer), 7 arter
 Pygathrix, duker, 3 arter
 Rhinopithecus, stumpneseaper, 4 arter
 Nasalis, neseape, 1 art
 Simias, (grisehalelangur), 1 art
 Hominoidea, menneskeaper

Referanser

Eksterne lenker 
 

Dyreaper